Document ID: 32003R1445

Nõukogu määrus (EÜ) nr 1445/2003,
21. jaanuar 2003,
teatavate terasetoodete ekspordi kohta Rumeeniast Euroopa Ühendusse ajavahemikuks käesoleva määruse jõustumise kuupäevast kuni Rumeenia Euroopa Liiduga ühinemise kuupäevani (topeltkontrolli süsteemi pikendamine)
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 133,
võttes arvesse komisjoni ettepanekut
ning arvestades, et:
(1) Ühelt poolt Euroopa ühenduste ja nende liikmesriikide ning teiselt poolt Rumeenia vahel assotsiatsiooni loomiseks sõlmitud Euroopa leping [1] jõustus 1. veebruaril 1995.
(2) Pooled on kokku leppinud assotsiatsiooninõukogu otsusega nr 1/2003 [2] pikendada otsusega nr 3/2002 [3] taaskehtestatud topeltkontrolli süsteemi ajavahemikuks käesoleva määruse jõustumise kuupäevast Rumeenia Euroopa Liiduga ühinemise kuupäevani.
(3) Seetõttu tuleb pikendada nõukogu 20. juuni 2002. aasta määrusega (EÜ) nr 1499/2002 kehtestatud ühenduse rakendusaktide kehtivusaega teatavate terasetoodete ekspordi kohta Rumeeniast Euroopa Ühendusse ajavahemikuks 1. juulist 31. detsembrini 2002 (topeltkontrolli süsteem), [4]
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 1499/2002 kohaldatakse jätkuvalt ajavahemikus käesoleva määruse jõustumise kuupäevast Rumeenia Euroopa Liiduga ühinemise kuupäevani vastavalt Euroopa ühenduste ja nende liikmesriikide ning Rumeenia vahelise assotsiatsiooninõukogu otsuse nr 1/2003 sätetele.
Artikkel 2
Sellest tulenevalt muudetakse määrust (EÜ) nr 1499/2002 järgmiselt:
1. Määruse pealkirjas, preambulis ning artikli 1 lõikes 1 asendatakse viited ajavahemikule "1. juulist 31. detsembrini 2002 viidetega ajavahemikule 25. augustist Rumeenia Euroopa Liiduga ühinemise kuupäevani".
2. Nimetatud määruse IV lisa asendatakse käesoleva määruse lisa tekstiga.
Artikkel 3
1. jaanuarist 2003 käesoleva määruse jõustumise kuupäevani ühendusse veetud kaubad jäetakse käesoleva määruse reguleerimisalast välja.
Artikkel 4
Käesolev määrus jõustub kümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 21. jaanuar 2003

Labels: 3
18
1